CELEX: 22007D0064
Language: sl
Date: 2007-06-15 00:00:00
Title: Sklep Skupnega odbora EGP št. 64/2007 z dne 15. junija 2007 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

22.11.2007   
            
            
               SL
            
            
               Uradni list Evropske unije
            
            
               L 304/45
            
         
      SKLEP SKUPNEGA ODBORA EGP
   št. 64/2007
   z dne 15. junija 2007
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu „Sporazum“), in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 107/2005 z dne 8. julija 2005 (1).
            
         
               (2)
            
            
               Sodelovanje pogodbenic Sporazuma je primerno razširiti tako, da se vključi Sklep št. 1719/2006/ES Evropskega parlamenta in Sveta z dne 15. novembra 2006 o uvedbi programa „Mladi v akciji“ za obdobje 2007–2013 (2).
            
         
               (3)
            
            
               Sodelovanje pogodbenic Sporazuma je primerno razširiti tako, da se vključi Sklep št. 1720/2006/ES Evropskega parlamenta in Sveta z dne 15. novembra 2006 o uvedbi akcijskega programa na področju vseživljenjskega učenja (3).
            
         
               (4)
            
            
               Protokol 31 k Sporazumu bi bilo zato treba spremeniti tako, da se omogoči začetek tega razširjenega sodelovanja z učinkom od 1. januarja 2007 –
            
         SKLENIL:
   Člen 1
   Člen 4 Protokola 31 k Sporazumu se spremeni:
   
               1.
            
            
               za odstavkom 2k se vstavi naslednji odstavek:
               „2l.   Države Efte od 1. januarja 2007 sodelujejo v naslednjih programih:
               
                           —
                        
                        
                           
                              32006 D 1719: Sklep št. 1719/2006/ES Evropskega parlamenta in Sveta z dne 15. novembra 2006 o uvedbi programa ‚Mladi v akciji‘ za obdobje 2007–2013 (UL L 327, 24.11.2006, str. 30),
                        
                     
                           —
                        
                        
                           
                              32006 D 1720: Sklep št. 1720/2006/ES Evropskega parlamenta in Sveta z dne 15. novembra 2006 o uvedbi akcijskega programa na področju vseživljenjskega učenja (UL L 327, 24.11.2006, str. 45).“;
                        
                     
         
               2.
            
            
               odstavek 3 se nadomesti z naslednjim:
               „Države Efte finančno prispevajo k programom in dejavnostim Skupnosti iz odstavkov 1, 2, 2a, 2b, 2c, 2d, 2e, 2f, 2g, 2h, 2i, 2j, 2k in 2l v skladu s členom 82(1)(a) Sporazuma.“
            
         Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (4).
   Uporablja se od 1. januarja 2007.
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 15. junija 2007
      
         
            Za Skupni odbor
         
         
            Predsednik
         
         Alan SEATTER
         
      
   
   
      (1)  UL L 306, 24.11.2005, str. 45.
   
      (2)  UL L 327, 24.11.2006, str. 30.
   
      (3)  UL L 327, 24.11.2006, str. 45.
   
      (4)  Navedena ni nobena ustavna zahteva.